**740501400281**

**87026608199**

**БЕЛКЕШЕВА Мая Бейсембековна,**

**Бақыт мектебінің бастауыш сынып мұғалімі.**

**Шымкент қаласы**

**ӘЛІППЕМЕН ҚОШТАСУ**

**Мақсаты:**Оқушылардың әліппеден алған білімдерін тиянақтау.Әр оқушының ісәрекеттері арқылы икемділігін, қабілеттерін көрсету, шығармашылық мүмкіндіктерін ашу.

Ата-аналарға балалардың 3-4 айда қандай білім игергенін іс жүзінде көрсету.Жаңа оқулықпен таныстыру, қызығушылығын арттыру.

Оқушылардың ата-ана, Отан, ел, болашақ алдындағы борышын сезінуге, елін, Отанын сүюге, оны қорғай білуге тәрбиелеу.

**Көрнекілігі:** Қазақ әліпбиі, суреттер, нақыл сөздер, «Әліппе», «Ана тілі», «Математика» оқулықтарының мұқабасы, шарлар.

**Барысы:**

**Мұғалім:**

Құрметті қонақтар! Бүгінгі мерекемізге қош келдіңіздер! Кеше ғана мектеп табалдырығын имене аттаған жас бүлдіршіндер бүгінгі саналы оқушы болып, барлық ғылымның атасы, біздің болашағымыздың негізі – Әліппені бітіріп отырмыз. Мұғаліммен бірге оқушылармен қоса оқыған ата-аналар еңбегіміздің жемісін көрейік. Тойларыңыз тойға ұлассын!

**Атасы немересін жетектеп келеді.**

**Автор:** **Ерасыл**

Жетпісте шал жетектеп.

Келе жатыр көшеде,

«Қайда әлгі мектеп»-деп.

Жетпіс келеді жүгіріп.

**Ата: Елдос**

Балам,балам, жақсы бол,

Міне,сенің мектебің.

Сабағыңа зейін сал

Ақылды бол тентегім.

**Немере: Ернар**

Қыркүйекте келдім де

Сыныпқа кірдім қуанып,

Қарсы алды ұстаз мейіріммен

Қадамымды құп алып

1.Оқушылар музыкамен шығып билейді

**1-жүргізуші: Ә.Айсұлтан**

Армысыздар, мұғалімдер, әз жандар,

Білім іздеп, инемен құдық қазғандар,

Құшақ жая қарсы аламыз сіздерді,

Би биленіп,әнде бүгін шырқалар.

**2-жүргізуші: Балым**

1.Көз салып қараңызшы боймызға

Ортақ боп бүгінгі өскен тойымызға.

Хош келіпсіз, ұстаздар, ата-аналар,

Әліппемен қоштасу тойымызға.

**3-жүргізуші: Елдос**

2.Өтті оқу сан сабақ

Бүгін үлкен салтанат.

Оқулықпен достассақ,

Әліппемен қоштассақ,

Өсті білім, бойымыз.

Құтты болсын тойымыз.

**4-жүргізуші: Айлин А.**

3.Армысыңдар, аналар!

Бармысыңдар, балалар!

Сөзіме құлақ салыңдар,

Бір серпіліп қалыңыз!

Әліппеге арналмақ,

Бүгінгі жыр-әніміз!

**Мұғалім:**

Өсті міне бойларың,

Өсті ақыл-ойларың.

Қуанышқа ортақпын,

Құтты болсын тойларың!

Балалар мен сендерге сұрақ қоюдан бастайын. Сендер оған жауап айтыңдаршы.

Іші толы әріпке,

Білімдегі жарық не?

**Хормен:Бәрі**

Болашаққа жол ашар-

Ол сүйікті – Әліппе!

Ол сүйікті – Әліппе!

**Мұғалім:**

-Олай болса, бәрімізге ең қымбат Әліппені ортаға шақырайық.

**Хормен:** Әліппе! Әліппе! Әліппе!

**Әліппе: Ж.Айлин**

Армысыңдар жас достар!

Армысыңдар, ата-ана!

Болашаққа жол бастар,

Әліппең келді ортаңа.

Мерекеңмен құттықтаймын

Бүлдіршіндер, балғындар!

Жақсы білім көрімдік,

Болсын сізге халайық.

Не үйреніп, небілдік,

Қане, ортаға салайық!

**1.**Ең алғаш алғанымда Әліппені **Алинұр**

Қызығып қарай бердім әріптерді.

Мен үшін жұмбақ болып қалар ма еді?

Ұстазым оның кілтін алып берді.

**2.**Достастырған өзіңмен, **Сафия**

Ұстазыма мың алғыс.

Иландырған сөзіне,

Қамқоршыма мың алғыс.

**3.** Арналады ұстаздарға, Ерасыл

Құрмет деген, төр деген.

Біздің елде адам бар ма,

Ұстаз алдын көрмеген?

4.Әліппем менің Әліппем, **Ақжарқын**  
Сені қолға алып мен.  
Есігін аштым мектептің,  
Ертеңгі сәуле жарықпен.  
5.Келгенде алғаш мектепке, **О.Айсұлтан**  
Білмеуші едік әріпте,  
Оқимыз қазір ертекте,  
Үйреткен оны Әліппе  
6.Әліппе деген алтын жол **Аяна**  
Апарар сені алысқа.  
Жеңіл емес ауыр жол  
Тырысып бақ намысқа

**ХОР:Әліппе**

-Бізді осындай күнге жеткізіп, бірге қуанып, бірге ренжіп жүрген әкелеріміз бен әжелеріміз, аналарымызға мың алғыс айтамыз. Ендігі ән сіздерге арналады.

7.Алфавиттің «А» тұрады басында, **Нұршат**

Әрқашанда «Ә» тұрады қасында.

Байқадың ба «Б» тұрады үшінші,

Ал осының сыры неде түсінші.

8.«А» деген ол - аналар ғой ардақты, **Адина**

«Ә» деген ол-әкелер ғой салмақты,

«Б» деген ол-балалар ғой әдемі,

Біздің елде үшеуі де кәделі.

.Алшақ кетпей...

Сондықтан да расында,

Тұрады олар алфавиттің басында.

9.Баланың да тірегі, **ОМАР**

Дананың да тірегі,

Шаншылмасын ешқашан,

Аналардың жүрегі.

10.Ақыл құйған санама, **Еркежан**

Күннен де артық расында.

Күн-алыста, ал анам,

Ылғи менің қасыма.

**Би: Қыздар биі .Әліппе**

**11.**Ана! Ол-біздің елде ардақты адам, **Аруназ**

Кіші де, үлкен де оны ардақтаған.

Өзінің аяулысы Отанды да,

«Ана» деп біздің халық текке айтпаған.

12.Отанды жас-кәріміз де, **Нұриман**

Туған жер деп сүйеміз.

Өйткені онда бәрімізде,

Туып, өмір сүреміз.

13.Халқымыздың анасы, **Айзере**

Атасы- ол, данасы.

Көз жетпеске көсілген

Қазақстан даласы.

14.Тұлпардың беріп тынысын, **Ақжарқын**

Кемел болсын ұлы ісің!

Орнасын ұлы даламда

Ынтымақ пен ырысын!

ХОР: Үйретеді

15.Білімнің қайнар бұлағы. **Айлин**

Өнердің жарық шырағы ,

Тұрағы өзің мектебім,

Шәкірттің асыл қырағы.

16.Өнерге ортақ тәрбиең, **Балым**

Бір сеннен қуат аламын.

Мектебім -мәңгі бапкерім,

Таудай ғой менің талабым.

17.Нәріңді беріп құрғатпай, **Адина**

Сусаған шөлді қандырған.

Сәулеңді шашып жүрекке,

Жанымның отын жандырған.

18.Білім алып мектепте, **Сафия**

Талай пәнді оқимыз.

Мұғалімнің айтқанын

Зердемізге тоқимыз.

19.Білімнің көзі – мектебім, **Аяна**

Жарқыраған күнмен тең.

Сыңғырлаған қоңырау,

Сиқырлы, сырлы үнмен тең.

20.Тәрбиесі жақсы – игі, **Алинұр**

Аяулы менің мектебім.

Шәкірт деп соққан жүрегі,

Ұстаздарым көп менің.

**БИ:Асық биі**

**Хор: АНА**

22.Атағым Алатаудай болып биік **Ә.Айсұлтан**

Осы біз қандаймыз?

Талабы биік таудаймыз

Мың бұралған бишіміз

Күмбірлетер күйшіміз

Біз қызықпыз, қызықпыз.

Сәл еркелеу бұзықпыз

Біз шеберміз

Үлкенге ізеттіміз, кішіге қомқормыз

**23.**Әліппе- білім анасы, **Нұриман**

Әліппе- кітап данасы.

Әліппе бетін ашпаған,

Адамның бар ма баласы?!

24.Әліппем, менің Әліппем, **Аруназ**

Сені қолға алып мен,

Есігін аштым мектептің,

Ертеңгі сәуле жарықпен.

25.Ашыла берді алдымнан, **Еркежан**

Кең дүниенің есігі.

Соғылған сандар алтыннан,

Әліппе – білім бесігі.

26. Әліппе деген алтын жол, **Омар**

Апарар сені алысқа.

Жеңіл емес, ауыр жол,

Тырмысып бақ намысқа.

27.Оқуды көп ойладық,

Қызығына тоймадық.

Әріптерді үйреніп,

Сауат аштық тойлады

Қош бол, құтты Әліппем!

Көп нәрсені үйреттің.

**Ән :Дует « Бақытты балалық шақ»Айсұлтан,Балым**

**Ана тілі: Айсұлтан**

Сәлематсыздар ма, балалар?

Туған елдің тілімін,

Ақылымен танылам.

Түсіндірер бәріне

Ана тілі мен болам.

Ана тілің- арың бұл,

Ұятың боп тұр бетте.

Өзге тілідің бәрін біл,

Өз тіліңді құрметте.

Балалар, мен сендердің келешекте сауатты азамат болатындарыңа сенемін.

**Әліппе: Ж.Айлин**

Әліппенің бетін жарық ет,

Ұл-қызды түгел білімді ет!

Келесі оқу жылына,

Аман-есен түгел жет!

«5» болсын алар бағамыз,

Біліммен бақыт табамыз,

Өнер-білім көп тоқып,

Өсе берсін санамыз!

Әумин!

Ал, мен енді сендермен қоштасамын. Қош болыңдар, балалар! Сабақты жақсы оқыңдар!

**Бәрі:**Қош бол, қош бол, құтты Әліппе!

Ән: ӘЛІППЕ АЯНА

**Ән Ә.АЙСҰЛТАН**

**1-жүргізуші:**

Әліппемен қош айтысып қаламыз, **Балым**

Енді қолға Ана тілін аламыз.

Ана-ана қуанышқа ортақ бол,

Сауатты боп шықты міне балаңыз!

**2-жүргізуші:**

Бүгінгі кеш әр үйдің «Той басы» деп саналар **Ә.Айсұлтан**

Балалардың есімі әулеттерге таралар

Ырым етіп сондықтан тойымыздың соңында

Ақ тілекпен баршаға тілек айтар қонақтар

**Ән: ҚАЗАҚСТАН ЕЛДОС**

Мұғалім:

-Уақыттарыңызды бөліп қунышымызға ортақтасып келгендеріңізге көп-көп рахмет! Қош сау болыңыздар!

